**Препис – извлечение!**

Р Е Ш Е Н И Е № 314

01.12.2021 г.

/ Протокол № 26 /

**ОТНОСНО:** Предложение с вносител Т. Петкова – за кмет на Община Гурково съгласно Реш. № 313/ 29.10.2021 г. на ОбС – Гурково с вх. № ОС – 265/23.11.2021 г. - актуализация на приходите и промени в разходната част на бюджета на Община Гурково за 2021 г. и актуализация и промени в разчета за финансиране на капиталовите разходи на Община Гурково за 2021 г.

**МОТИВИ:** С решение № 200 от 26.02.2021 г. на Общински съвет – Гурково е приет бюджета и поименния списък на обектите от инвестиционната програма за капиталови разходи на Община Гурково за 2021 г.

С решения № 235 от 29.04.2021 г., № 253 от 28.05.2021 г., и № 267 от 30.07.2021 г. на Общински съвет – Гурково са приети актуализации чрез компенсирани промени на разчета за финансиране на капиталовите разходи на Община Гурково за 2021 г.

Предлагам на Вашето внимание актуализация и промяна на бюджета на Община Гурково и на поименния списък с обекти от капиталовата програма:

1. В Програмата за придобиване, управление и разпореждане с имоти общинска собственост за 2021 г. предвидените приходи от разпореждане с имоти общинска собственост бяха реализирани в пълен размер. През годината Общински съвет гр. Гурково актуализира програмата неколкократно и размера на реализираните приходи към месец ноември 2021 г. е както следва:

* Постъпления от продажба на сгради – 37 769 лв.
* Постъпления от продажба на нематериални дълготрайни активи – 4 620 лв.
* Постъпления от продажба на земя – 47 726 лв.

Внесеното ДДС (-) е в размер на 9 911 лв.

II. Във връзка с необходимостта от оптимизиране на разходите в съответствие с настъпили промени в инвестиционната програма за капиталови разходи на Община Гурково за 2021 г., предлагаме на Вашето внимание актуализация на разчета на поименното разпределение на разходите за придобиване на дълготрайни активи както следва:

1.С ПМС № 262 от 29.07.2021 г. са одобрени допълнителни разходи в размер на

70 479 лева за ремонт на ОУ „Св.св. Кирил и Методий“ с. Паничерево, включващ топлоизолация на фасадите на сградата. С тази сума се завишава капиталовата програма в § 51-00 „Основен ремонт на ДМА“.

2. С административен договор № BG06RDNP001-19.134-0005-С01 от 26.08.2020 г. за предоставяне на безвъзмездна финансова помощ по подмярка 19.2 на мярка 19 „Водено от общностите местно развитие“ от ПРСР за периода 2014-2020 г., Държавен фонд „Земеделие“ предоставя финансови средства в размер на 268 636, 20 лева за Ремонт и реконструкция на НЧ "Войвода Г. Къргов - 1920" (ремонт на покрив). В предоставената сума не са включени разходи за ДДС, съгласно условията при които е одобрено проектното предложение за финансиране. Договорът за безвъзмездна финансова помощ е между ДФ „Земеделие”, Местна Инициативна Група /МИГ/ „Мъглиж, Казанлък, Гурково” и Народно читалище „Войвода Генчо Къргов-1920”. Собственик на сградата за читалище е Община Гурково.

Предвид стремежа на общината за създаване на условия за подобряване на културното местно развитие и с цел осигуряване на условия за безпрепятствено извършване на ремонтните дейности, както и за безопасна експлоатация на сградата предлагаме с част от постъпилите финансови средства по параграф 40 да бъде извършен трансфер на средства за заплащане на разходите за ДДС в размер на 53 728 лева. Сумата да бъде предвидена в актуализацията на инвестиционната програма по § 55-03 „Капиталови трансфери за организации с нестопанска цел”. С тази сума се завишава бюджета за капиталови разходи в инвестиционната програма на Община Гурково - § 55-03.

3.Отчетена е действителната стойност на проект „Изграждане на спортни

съоръжения (спортни площадки) в с. Паничерево и с. Конаре, община Гурково” финансиран по ПРСР 2014-2020”, Договор № BG06RDNP001-7.007-0086-C01 с ДФ "Земеделие". Проектът е планиран да приключи през 2022 г. Площадките са въведени в експлоатация през 2021 г. и в момента са в процес на отчитане и изпълнение на съпътстващи дейности за приключване на проекта. Разликата между планираната и действителната стойност е 16 106 лева, от която 14 506 лева, платими от ДФ „Земеделие” и допълващи сметната стойност на проекта до действителния размер на безвъзмездната финансова помощ. Предлагам сумата от 1 600 лева, допълваща сметната стойност на проекта чрез компенсирани промени до действителния размер на сумата, отнасяща се до участието на община Гурково във финансирането на проекта да бъде осигурена от целевата субсидия за капиталови разходи §§ 31-13. Предлагам с посочената по горе сума с общ размер 16 106 лева да се завиши стойността за придобиване на ДМА § 52-00 в инвестиционната програма.

4. В настоящата актуализация на инвестиционната програма се създава и обект Доизграждане на Wi-Fi мрежа - СУ "Хр.Смирненски" в гр. Гурково, съответстващ на изискванията за новите форми на обучение в условията на тежка епидемична обстановка. Сумата е разчетена от централния бюджет по Национална програма „ИКТ в системата на предучилищното и училищното образование“. Със сумата от 6 780 лева се завишава § 52-00 Придобиване на ДМА в инвестиционната програма.

Съгласно заповед на директора на СУ „Хр. Смирненски“ гр. Гурково е предвидена сума за закупуване на компютърна конфигурация за СУ "Хр. Смирненски" в размер на 700 лева чрез вътрешни компенсирани промени в бюджета за придобиване на ДМА за училището.

5. През настоящата година приключи последния етап от проект „Закриване и рекултивация на съществуващо депо/ сметище на община Гурково”, представляващ „Биологична рекултивация” (трета год.). Финансирането на проекта е частично от ПУДООС по дог. № 11872/15.09.2017 г. и от Община Гурково. В настоящата актуализация на инвестиционната програма за 2021 г. са включени средства чрез вътрешни компенсирани промени за осигуряване на окончателната сума за разходи, които са предвидени в подписаните договори за плащане след въвеждането на обекта в експлоатация и получаване на разрешение за ползване по смисъла на ЗУТ, който процес ще приключи след 07.12.2021 г. Средствата, с които е завишена стойността на обекта са в размер на 13 821 лв. – осигурени от целевата субсидия за капиталови разходи.

6. В разходната част бюджета предлагаме средствата в размер на 26 476 лв. от § 40-00, които представляват разлика между реализираните приходи, внесеното ДДС и сумата необходима за осигуряване на средствата за ДДС по договор за ремонт на читалище „Войвода Генчо Къргов“ гр. Гурково, да бъдат отразени в §§ 10-30 – Текущ ремонт в местна дейност „Изграждане, ремонт и поддържане на уличната мрежа“.

III. Компенсирани промени по дейности:

1. Дейност 714 - Спортни бази за спорт за всички - (-7 900) лв.
2. Дейност 627 - Управление на дейностите по отпадъците – 7 900 лв. – средствата са за покриване на разходи по договор за Мониторинг на следексплоатационен мониторинг на депото в Община Гурково и държавни такси.

С така предложените промени по бюджета максимално сме се стремили да осигурим бюджетни средства по всички дейности за нормално приключване на бюджетната 2021 година.

На основание чл. 21, ал. 1, т. 6 от Закона за местното самоуправление и местната администрация, чл. 124, ал. 2 и ал. 3 от Закона за публичните финанси и в съответствие с чл. 37, ал. 2 и ал. 3 от Наредба за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково и във връзка с гореизложеното, Общински съвет - Гурково

Р Е Ш И:

1. ОДОБРЯВА промените по дейности, параграфи и подпараграфи в приходната и разходната част по бюджета на Община Гурково за 2021 г., съгласно Приложение № 1 към настоящото решение.
2. ОДОБРЯВА промените, посочени в Актуализиран разчет за финансиране на капиталови разходи на Община Гурково за 2021 г., съгласно Приложение № 2 към настоящото решение.
3. УТВЪРЖДАВА Промени по дейности, параграфи и подпараграфи, съгласно Приложение № 1 и актуализиран разчет за финансиране на капиталови разходи на Община Гурково за 2021 г., съгласно Приложение № 2, представляващи неразделна част от настоящото решение.

**4.** На основание на чл.60, ал.1 от Административнопроцесуалния кодекс допуска предварително изпълнение на решението.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 315

01.12.2021 г.

/ Протокол № 26 /

**ОТНОСНО** Предложение с вносител Т. Петкова – за кмет на Община Гурково съгласно Реш. № 313/ 29.10.2021 г. на ОбС – Гурково с вх. № ОС – 261/18.11.2021 г. – приемане на Годишна програма за развитие на читалищната дейност в Община Гурково за 2022 година.

**МОТИВИ:** Председателите на народните читалища на територията на община Гурково,ежегодно в срок до 10 ноември представят на кмета на общината предложения за своята дейност през следващата година, както ги задължава разпоредбата на чл.26 а ал.1 от Закона за народните читалища.

В този срок в Oбщина Гурково постъпиха годишните програми за развитие на читалищната дейност на Народно читалище ”Войвода Генчо Къргов-1920г.” гр.Гурково,Народно читалище ”Изгрев-1924г.” с.Паничерево и Народно читалище ”Неделчо Попов-1939г.”с.Конаре за 2022година.

Въз основа на така представените програми на читалищата е изготвена и Годишната програма за развитие на читалищната дейност в Община Гурково за 2022година, която е приложена като неразделна част от настоящото предложение .

Програмата ще обоснове и подпомогне годишното планиране и финансиране на читалищните дейности и ще допринесе за по-голяма прозрачност при тяхното изпълнение.

На основание чл.21,ал.1,т.12 и ал.2 от ЗМСМА и чл.26а,ал.2 от Закона за народните читалища, Общински съвет-Гурково

Р Е Ш И:

ПРИЕМА Годишна програма за развитие на читалищната дейност в Община Гурково за 2022г., съгласно Приложение № 1, неразделна част от настоящото решение.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 316

01.12.2021 г.

/ Протокол № 26 /

**ОТНОСНО** Предложение с вносител Т. Петкова – за кмет на Община Гурково съгласно Реш. № 313/ 29.10.2021 г. на ОбС – Гурково с вх. № ОС – 260/08.11.2021 г. – приемане на дарение от Община Гурково на поземлен имот с проектен идентификатор 22767.222.4484 по КККР на с. Паничерево, общ. Гурково, частна собственост.

**МОТИВИ:** В Общинска администрация гр. Гурково е постъпило заявление с   
Вх. № К-3458/28.10.2021г. Христо \*\*\*\*\*\*\* Попов от гр. Стара Загора, ул. „Г. Апостолов” № Вх.\*\* , ет. \*, ап. \*3 с желание да дари собствения си поземлен имот с проектен идентификатор 22767.222.4484 по КККР на с. Паничерево, общ. Гурково с площ 159 кв. м., отреден с влизащ в сила ПУП-ПЗ: За второстепенна улична мрежа.

Поземлен имот с идентификатор 22767.222.349 по КККР на с. Паничерево, общ. Гурково одобрен със Заповед № РД-18-37/25.06.2010г. на Изп. Директор на АГКК Стара Загора е с ТПТ: Урбанизирана, НТП: За складова база целия с площ от 2 406кв.м. собственост на Христо \*\*\*\*\*\* Попов от гр. Стара Загора, ул. „Г. Апостолов” №\*\* Вх. \*\*, ет. \*1, ап.\*, по силата на нотариален акт №173, том 5, рег. № 10147, дело № 803 от 21.10.2020г.. Със Заповед на Кмета на община Гурково № З-399/28.09.2021г. имота е разделен на три нови поземлени имота както следва:

* УПИ I-4481 с площ 702кв.м. (проектен ПИ с идентификатор 22767.222.4481);
* УПИ II-4482 с площ 654кв.м. (проектен ПИ с идентификатор 22767.222.4482)

УПИ III-4483 с площ 891кв.м. (проектен ПИ с идентификатор 22767.222.4483)

За осигуряване на достъп и лице в южния край на новообразуваните имоти е обособен ПИ с проектен идентификатор 22767.222.4484 целия с площ 159 кв.м. с предназначение : За второстепенна улица, подлежащ на отчуждаване за имот публична общинска собственост. Собственика на имота изявява своята воля да дари имота на Община Гурково.

Данъчната оценка на проектен ПИ с **идентификатор 22767.222.4484** е – **346.00лв**.(триста четиридесет и шест лева)

Даренията на недвижими имоти в полза на Община Гурково се приемат с решение от Общински съвет – Гурково, с което решение се приемат условията за дарението, ако има такива. Дарители на Община Гурково могат да бъдат всички български и чуждестранни физически и юридически лица.

На основание чл.21, ал.1, т.8 от Закона за местното самоуправление и местната администрация, чл.34, ал.3, вр. ал.1 от Закона за общинската собственост, чл.9, ал.2 от Наредбата за реда за придобиване, управление и разпореждане с имоти и вещи – общинска собственост и във връзка с гореизложеното, Общински съвет – Гурково

Р Е Ш И:

1. Дава съгласие да бъде прието дарение от Христо \*\*\*\*\*\*\*8 Попов от гр. Стара Загора, както следва:

Поземлен имот с проектен **идентификатор** 22767.222.4484 по КККР на с. Паничерево, общ. Гурково с площ 159 кв. м. Трайно предназначение на територията: Урбанизирана, с начин на трайно ползване: За второстепенна улица при граници на имота поземлени имоти с идентификатори: 22767.222.158, 22767.222.683, 22767.222.469, 22767.222649, 22767.222.4483, 22767.222.4482, 22767.222.4481

2. Оправомощава Кмета на Община Гурково да сключи Договор за приемане на дарението.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 317

01.12.2021 г.

/ Протокол № 26 /

**ОТНОСНО** Предложение с вносител Т. Петкова – за кмет на Община Гурково съгласно Реш. № 313/ 29.10.2021 г. на ОбС – Гурково с вх. № ОС – 266/23.11.2021 г. - продължаване на социална мярка „Топъл обяд“ , след приключване на Договор № BG05FMOP001-5.001-0062-C01 ”3.1 - Топъл обяд в условията на пандемията от COVID- 19 в община Гурково” по Оперативна програма за храни и/или основно материално подпомагане от фонда за европейско подпомагане на най - нуждаещите се лица.

**МОТИВИ:** Община Гурково е страна по Договор № BG05FMOP001-5.001-0062-С01 ”3.1 - Топъл обяд в условията на пандемията от COVID-19 в община Гурково” по Оперативна програма за храни и/или основно материално подпомагане от фонда за европейско подпомагане на най – нуждаещите се лица. Действието на този договор приключва на 10.12.2021 г., а целта му беше осигуряване на подкрепа за задоволяване на базовата нужда от храна на хората, които се нуждаят от социална закрила в най-висока степен, а именно:

* Лица без доходи или с ниски доходи под линията на бедност – хора, в затруднение, поради влошена икономическа обстановка в страната, хора, които поради възрастта си или налични увреждания са в по-висок риск от заразяване и неблагоприятно протичане на инфекцията.
* Лица, поставени под карантина – без доходи или с ниски доходи под линията на бедност и нямат близки, които да им окажат подкрепа;
* Лица, обект на социално подпомагане, за които е установена нужда от допълнителна подкрепа и в условията на извънредна епидемична обстановка са в невъзможност да задоволят основните си жизнени потребности.

Към настоящия момент няма индикация, че действието на договора може да бъде удължено или да бъде осигурено финансиране за тази дейност.

С оглед на обстоятелствата, че не са налице отпадане на причините за оказване на подкрепа на затруднени лица, Община Гурково има намерение да продължи прилагането на тази социална мярка, като се възползва от средства, предоставени с ПМС № 326/12.10.2021г., за периода от 13.12.2021 г. до 28.02.2022 г. Средствата по посоченото ПМС са предоставени за заплащане на действително извършени разходи за изпълнение на мерки във връзка с Ковид 19.

Както досега топлият обяд ще се предоставя в работните дни от месеца и ще включва - супа, основно ястие, хляб и поне веднъж седмично десерт.

Необходимо ще бъде и финансирането на разходи за съпътстващи мерки по доставката на храната до крайните потребители ( горива, лични предпазни средства и др.), които също ще бъдат заплатени със средствата по ПМС № 326/12.10.2021 г.

Себестойността на обяд за едно лице ще се запази както досега – 2,70 лв., а броя потребители са 250 човека.

За 13.12.2021 г. до 28.02.2022 г. необходимите средства ще бъдат в размер на 38 000 лв. Тъй като средствата за заплащане на разходите за топъл обяд и съпътстващите дейности по транспортирането му до крайните потребители ще се извърши през 2022 г., те следва да бъдат отразени в Бюджета на Община Гурково за 2022 г.

В случай на осигуряване на целеви средства от Държавния бюджет или по Оперативна програма, заплащането на дейностите по предоставяне на топъл обяд, съгласно настоящото решение, ще бъде преустановено.

На основание чл.21, ал. 1, т.6 и ал.2 от ЗМСМА, чл. 124, ал. 2 от Закона за публичните финанси, в съответствие с чл. 37, ал. 2 от Наредба за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково и във връзка с гореизложеното, Общински съвет - Гурково

Р Е Ш И:

1. Дава съгласие, средства в размер на 38 000 лв., предоставени на Община Гурково с ПМС № 326/12.10.2021г., да бъдат разходвани за осигуряване на топъл обяд на 250 нуждаещи се лица, както и за съпътстващи тази дейност разходи, за периода 13.12.2021 г. до 28.02.2022 г.
2. Средствата в размер на 38 000 лв. да бъдат разчетени в Бюджет 2022 на Община Гурково.
3. В случай на осигуряване на целеви средства от Държавния бюджет или по Оперативна програма, заплащането на дейностите по предоставяне на топъл обяд, съгласно настоящото решение, ще бъде преустановено.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 318

01.12.2021 г.

/ Протокол № 26 /

**ОТНОСНО** Предложение с вносител Т. Петкова – за кмет на Община Гурково съгласно Реш. № 313/ 29.10.2021 г. на ОбС – Гурково с вх. № ОС – 267/25.11.2021 г. - отдаване под наем без търг или конкурс на част от недвижим имот – частна общинска собственост за здравни дейности.

**МОТИВИ:** В Общинска администрация гр. Гурково е депозирано Заявление с Вх. № К-3437 от 26.10.2021г. от **д-р Иванка \*\*\*\*\*\*\* Дончева** с настоящ адрес:гр. Гурково, ул. „Розова Долина” № 3, с искане за наемане на

- Помещение с чакалня с обща площ от **25,34кв.м.** /двадесет и пет цяло и тридесет и четири стотни кв.м./ находящи се на Ниво**: 2** /две/ от Самостоятелен обект с **идентификатор 18157.501.263.2.2**, предназначение на самостоятелния обект: Друг вид самостоятелен обект в сграда (Гинекологичен кабинет) по Кадастралната карта и кадастралните регистрира на гр. Гурково, общ. Гурково, одобрени със Заповед №.РД-18-3/18.01.2010г. на Изпълнителния директор на АГКК, находящ се в сграда бивша Поликлиника с идентификатор 18157.501.263.2, с предназначение: **Здравно заведение,** с адрес: гр.Гурково, ул.”6-ти септември” №1, сграда №2

Съгласно чл.11 от Закона за общинска собственост: „Имоти общинска собственост, **се управляват в интерес на населението** в общината, съобразно разпоредбите на закона и с грижата на добър стопанин“. В чл.14, ал.6 Закона за общинската собственост е предвидена възможността с решение на общинския съвет да се отдават под наем без търг или конкурс свободни нежилищни имоти - общинска собственост за здравни дейности за задоволяване на съответните нужди на населението.

Въз основа на решение на Общинския съвет се сключва договор за наем от кмета на общината или от оправомощено от него длъжностно лице.

Във връзка с осигуряване на здравно обслужване на населението и предвид изложеното, считам за целесъобразно описаните обекти - общинска собственост да се отдадат под наем без търг или конкурс за здравни и социални дейности за задоволяване на съответните нужди на населението .

На основание чл.21 ал.1 т.8 от ЗМСМА, чл.5 ал.1 т. 7 от Правилника за организацията и дейността на Общински съвет – Гурково, неговите комисии и взаимодействието му с общинската администрация, чл. 14, ал. 6 от ЗОС и чл. 24 от Наредбата за реда за придобиване, управление и разпореждане с имоти и вещи – общинска собственост и във връзка с чл.18в от Наредбата за наемните цени на недвижимите имоти – общинска собственост в Община Гурково и Приложение № 2 т.4 към Наредбата за наемните цени на недвижимите имоти – общинска собственост в Община Гурково, Общински съвет – Гурково

Р Е Ш И:

1. Общински съвет - Гурково дава съгласие, без провеждане на търг или конкурс, с цел реализиране на здравни дейности, да се предоставят под наем за **срок от 5 /пет/ години** на **ЕТ“ИППМП – д-р ИВАНКА ДОНЧЕВА”, ЕИК 123637480**, с адрес на управлениегр. Гурково, ул. “Княз Александър Батенберг” № 15, представлявано и управлявано от д-р Иванка Петрова Дончева, следните недвижими имоти:

- Помещение с чакалня с обща площ от **25,34кв.м.** /двадесет и пет цяло и тридесет и четири стотни кв.м./ находящи се на Ниво**: 2** /две/ от Самостоятелен обект с **идентификатор 18157.501.263.2.2**, предназначение на самостоятелния обект: Друг вид самостоятелен обект в сграда (Гинекологичен кабинет) по Кадастралната карта и кадастралните регистрира на гр. Гурково, общ. Гурково, одобрени със Заповед №.РД-18-3/18.01.2010г. на Изпълнителния директор на АГКК, находящ се в сграда бивша Поликлиника с идентификатор 18157.501.263.2, с предназначение: **Здравно заведение,** с адрес: гр.Гурково, ул.”6-ти септември” №1, сграда №2

с **месечен наем** в размер на **38,01 лева** /тридесет и осем лева и една ст./, **без ДДС**.

**2.** Общински съвет Гурково възлага на Кмета на Община Гурково да сключи договори за отдаване под наем на обектите при условията на т.1 от настоящото решение.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**